                                                                 Anexa nr. 2
 


      la Hotărârea Consiliului Județean Bistrița-Năsăud 
                                   nr. 6 din 28.01.2015
CONTRACT DE COMODAT 
Încheiat azi___________
      CAP. I. Părţile contractante







Între

       Art. 1.  Judeţul Bistriţa-Năsăud, prin Consiliul Judeţean Bistriţa - Năsăud cu sediul în municipiul Bistriţa, str. Piaţa Petru Rareş, nr. 1-2, cod fiscal 4347550, reprezentat prin Preşedinte EMIL RADU MOLDOVAN  şi Director executiv ec. CIOARBĂ TEOFIL IULIAN, în calitate de proprietar, asupra construcţiei, denumit în prezentul contract „comodant”, pe de o parte, 






 şi

        Asociaţia de Dezvoltare Intercomunitară „Turism în Bistriţa-Năsăud” cu sediul în municipiul Bistriţa, str. Piaţa Petru Rareş nr. 1-2, etajul I, reprezentată prin Director executiv SIMION CREȚA, denumită în prezentul contract „comodatar”, pe de altă parte, au convenit încheierea prezentul contract în următoarele condiţii:
         CAP. II Obiectul contractului

         Art.2.(1) Comodantul acordă cu titlu gratuit în folosinţă comodatarului un spațiu cu destinaţia de birou, în suprafaţă de 6,8 mp şi cota parte de 2,91 mp/64,10 mp din suprafeţele comune (baie parter, baie etaj I, holuri), din imobilul ”Garaje şi atelier de întreţinere”, situat în Piaţa Petru Rareş nr. 1-2, municipiul Bistrița, etajul I, camera 5, identificat în Cartea Funciară nr. 53041, municipiul Bistriţa, Nr. topo. 53041-C1, aflat în domeniul public al judeţului, potrivit Hotărârii Consiliului Județean Bistrița-Năsăud nr. 79/2009, conform Anexei nr. 1 care face parte integrantă din hotărâre.
          (2) Spaţiul amplasat la etajul I al imobilului ”Garaje şi atelier de întreţinere” împreună cu dotările aferente se transmite în folosinţă  cu titlu gratuit comodatarului, conform prevederilor art. 861, art. 874 şi a art. 2146-2156 din Legea nr. 287/2009 privind Codul Civil, republicată, cu modificările și completările ulterioare, pentru desfăşurarea activităţilor specifice obiectului de activitate prevăzut în statutul asociaţiei.   
         CAP. III. Durata contractului

         Art.3.(1) Spațiul prevăzut la art.2 se transmite în folosinţă comodatarului pe durata de 10 ani, cu posibilitatea de prelungire prin acordul părţilor, cu aprobarea Consiliului Judeţean Bistriţa-Năsăud. Predarea-primirea acestora va avea loc la data încheierii procesului verbal de predare-primire.
         (2) Prin acordul părţilor contractul poate să înceteze şi înainte de termen.

         CAP. IV. Obligaţiile comodantului

          Art.4. (1) Comodantul se obligă să pună la dispoziţia comodatarului spaţiul din incinta imobilului ”Garaje şi atelier de întreţinere”, situat la etajul I, pentru destinaţia şi scopul convenite potrivit prezentului contract.
           (2) Comodantul se obligă să furnizeze utilităţile şi serviciile aferente spaţiului dat spre folosinţă (energie electrică, apă - canal, gunoi, încălzire).

            (3) Comodantul nu va stânjeni pe comodatar în exercitarea dreptului de folosinţă asupra spaţiului dat spre folosinţă, precum şi a bunurilor şi accesoriilor aferente şi nici nu va face acte care ar putea restrânge folosinţa acestora decât în cazuri extreme (disfuncţionalităţi care pot conduce la distrugerea bunurilor, utilizarea necorespunzătoare a spaţiului).

            (4) Pe durata prezentului contract, comodantul nu va executa modificări, schimbări ale structurii spaţiului dat spre folosinţă, ori dotărilor aferente, de natură să tulbure folosinţa acestuia de către comodatar sau care ar determina o schimbare a destinaţiei spaţiului dat în folosinţă.

           CAP. V. Obligaţiile comodatarului

            Art.5.(1) Comodatarul se obligă să folosească spaţiile date în folosinţă, precum şi bunurile aferente conform destinaţiei iniţiale birouri.
            (2) Comodatarul are obligaţia de a efectua plăţile privind utilităţile în condiţiile şi la termenele stabilite de comun acord cu comodantul.

           (3) Comodatarul se obligă să permită accesul comodantului în spaţiile date în folosinţă pentru efectuarea unor lucrări de construcţii sau reparaţii strict necesare bunei funcţionări a spaţiului dat în folosinţă.

           (4) Comodatarul are obligaţia să menţină curăţenia şi întreţinerea spaţiului, bunurilor sau accesoriilor date în folosinţă.

          (5) Comodatarul se obligă să respecte normele în vigoare privind prevenirea şi stingerea incendiilor.

           (6) Comodatarul are obligaţia ca pe toată durata dării în folosinţă să păstreze în bune condiţii, să nu degradeze sau deterioreze spaţiul, bunurile şi accesoriile acestuia, să informeze imediat pe comodant asupra oricăror accidente sau stricăciuni produse acestora.

Comodatarul va răspunde de distrugerea totală sau parţială a bunurilor primite în folosinţă.

           (7) Comodatarul se obligă să permită comodantului să controleze modul cum sunt folosite bunurile date în folosinţă şi starea acestora.

           (8) Comodatarul se obligă să predea la încetarea din orice cauză a prezentului contract spaţiile şi dotările din incinta imobilului ”Garaje şi ateliere de întreţinere”, primite în folosinţă cu titlu gratuit.

           CAP. VI. Răspunderea contractuală. Rezilierea contractului

          Art.6.(1) Pentru nerespectarea obligaţiilor asumate prin prezentul contract partea în culpă datorează celeilalte părţi daune, care se vor determina în funcţie de prejudiciul produs, evaluat prin expertiză.
          (2) Comodantul poate rezilia contractul fără intervenţia instanţei de judecată, în cazul neexecutării, executării parţiale sau necorespunzătoare a dispoziţiilor contractuale de către comodatar, în termen de 30 de zile de la data notificării scrise adresate acestuia, prin care a fost avertizat că o nouă nerespectare a obligaţiilor contractuale va duce la rezilierea contractului.

Rezilierea operează de drept, conform Pactului comisoriu de gr. IV.

(3) Rezilierea prezentului contract nu va avea nici un efect asupra obligaţiilor deja scadente între părţile contractante.

          CAP. VII. Încetarea contractului
           Art.7. Prezentul contract încetează în următoarele situaţii:

a) la expirarea perioadei pentru care a fost convenit;

b) prin acordul scris al părţilor;

c) prin reziliere;

d) în cazul în care comodatarul cesionează drepturile şi obligaţiile sale prevăzute în prezentul contract, fără acordul celeilalte părţi.

            CAP. VIII. Forţa majoră
         Art.8. Forţa majoră apără de răspundere partea care o invocă în condiţiile legii.

         CAP. IX. Litigii

          Art.9. Orice divergenţe între părţi cu privire la validitatea, interpretarea, executarea sau încetarea contractului vor fi rezolvate pe cale amiabilă de către părţi, prin reprezentanţii lor. În caz contrar părţile se vor adresa instanţei competente.

          CAP. X. Alte clauze

           Art.10.(1) Prezentul contract poate fi modificat sau completat prin act adiţional.

           (2) Prezentul contract s-a încheiat în 2 (două) exemplare, câte unul pentru fiecare parte.


  COMODANT,                                             COMODATAR,
Judeţul Bistriţa-Năsăud                             Asociaţia de Dezvoltare 
      Consiliul Judeţean                                      Intercomunitară
        Bistriţa-Năsăud                                ”Turism în Bistriţa-Năsăud”                                   
          Președinte                                               Director executiv,
  Emil Radu Moldovan            
                          Simion Creța

        Director executiv,                                             Contabil,
     Ciorabă Teofil Iulian



  Nistor Puiu Florentina 
            Vizat C.F.P.
           Vizat juridic,

